ОТНОСНО :  Проект на план – сметка за сметосъбиране, сметоизвозване ,  третиране на битовите отпадъци в съоръжения и инсталации  и поддържане чистотата на местата за обществено ползване на територията на Община Бяла за 2018 година.
Съгласно чл. 66, ал. 3, т. 2 от Закона за местните данъци и такси и чл.69, ал.2 от АПК, в законоустановения срок от 30 дни, Община Бяла чрез настоящото публикуване, предоставя възможност на заинтересованите лица да направят своите предложения и становища по проекта на план – сметка за 2018 година  на е-mаil адрес: mayor@byala.org
                                     ДОКЛАД 
                                         ОТ

             АНАСТАС КОСТОВ ТРЕНДАФИЛОВ –

                         КМЕТ НА ОБЩИНА БЯЛА

УВАЖАЕМИ ДАМИ И ГОСПОДА,
Съгласно Закона за местните данъци и такси, всички относими за календарната година разходи на общината за извършване на дейности по предоставяне на събиране и транспортиране на битови отпадъци до съоръжения и инсталации за тяхното третиране, третиране на битовите отпадъци в съоръжения и инсталации, поддържане на чистотата на териториите за обществено ползване в населените места и селищните образувания в общината се включват в план-сметка за годината за всяка от услугите и по източници на финансиране. Към настоящия момент община Бяла използва други общински приходи за покриване на действително направени разходи по предоставяне на горните услуги тъй като средства по план-сметката за 2017 година постъпващи от таксата за битови отпадъци са недостатъчни. 

Разходите по предлагания проект на  план-сметка за 2018г.  се финансират със средства от таксата за битови отпадъци и от други източници при спазване на изискванията, приложими за съответния източник на финансиране. 

Съгласно чл.66, ал.3, т . 2  от Закона за местните данъци и такси „ План-сметката за годината се одобрява с решение на общинския съвет, като проектът на решение за одобряване на план-сметката заедно с проектите на доклад на вносителя и на план-сметката се публикуват за обществено обсъждане на интернет страницата на общината.“
УВАЖАЕМИ ДАМИ И ГОСПОДА,
                 Предвид изложеното, на основание чл.21, ал.2 от ЗМСМА, чл.66, ал.3, т . 2  от Закона за местните данъци и такси, при спазване на изискванията на чл.69, ал.2 от АПК , предлагам следния проект за решение за одобряване на план – сметка за сметосъбиране, сметоизвозване ,  третиране на битовите отпадъци в съоръжения и инсталации  и поддържане чистотата на местата за обществено ползване на територията на Община Бяла за 2018 година, както следва :
ПРОЕКТ ЗА РЕШЕНИЕ:
                    На основание чл.21, ал.2 от  ЗМСМА, чл.66, ал.3, т . 2 от Закона за местните данъци и такси, Общински съвет Бяла реши:
Одобрява план – сметка за сметосъбиране, сметоизвозване ,  третиране на битовите отпадъци в съоръжения и инсталации  и поддържане чистотата на местата за обществено ползване на територията на Община Бяла за 2018 година., както следва :

План сметка за 2018г.

	План сметка зза 2018 год.
	Приходи от такса ТБО
	Разходи

	Общо годишно за сметосъбиране и сметоизвозване на територията на Община Бяла
	
	174 000 лв.

	Общо годишно за транспортиране на ТБО до съоражения за третиране и обезвреждане на ТБО
	
	108 000 лв.

	Общо годишно за  третиране на битовите отпадъци в съоръжения и инсталации. Проучване, проектиране, изграждане,поддържане,експлоатация, закриване и мониторинг на депата за битови отпадъци .
	
	184 884 лв.

	Осигуряване на съдове за съхранение на битовите отпадъци – контейнери, кофи, улични кошчета и др.


	
	20 000 лв.

	Почистване на улични платна, площадите, алеите, парковете и др.територии от населените места, предназначени за обществено ползване.
	
	53 116 лв.

	Общо   :
	540 000 лв.
	540 000лв.


            С уважение,
КМЕТ НА ОБЩИНА БЯЛА

АНАСТАС ТРЕНДАФИЛОВ
